Document ID: 32003R2162

Komisijas Regula (EK) Nr. 2162/2003
(2003. gada 11. decembris),
ar ko 2003./2004. tirdzniecības gadam nosaka galīgo atbalstu attiecībā uz dažiem pākšaugiem
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1996. gada 30. jūlija Regulu (EK) Nr. 1577/96, ar ko ieviesti īpaši pasākumi attiecībā uz dažiem pākšaugiem [1], un jo īpaši tās 6. panta 1. punktu,
tā kā:
(1) Ar Regulas (EK) Nr. 1577/96 3. pantu sadala maksimālo garantēto platību lēcām un aunazirņiem, no vienas puses, un vīķiem, no otras puses, lai vienas maksimālās garantētās platības neizmantoto atlikumu var pārdalīt citai maksimālajai garantētajai platībai, pirms konstatē limita pārsniegšanu.
(2) Regulas (EK) Nr. 1577/96 3. pantā minēto lēcu un aunazirņu maksimālā garantētā platība nav pārsniegta 2003./2004. gadā, tā kā maksimālā garantētā platība vīķiem, ko palielināja ar lēcu un aunazirņu maksimālās garantētās platības neizmantoto atlikumu, pārsniedza 10,37 % 2003./2004. gadā. Tādēļ Regulas (EK) Nr.1577/96 2. panta 2. punktā paredzēto atbalstu ir proporcionāli jāsamazina vīķiem attiecīgajā tirdzniecības gadā.
(3) Šajā regulā paredzētie pasākumi ir saskaņā ar Labības pārvaldības komitejas atzinumu,
IR PIEŅĒMUSI ŠO REGULU.
1. pants
Galīgais atbalsts attiecībā uz dažiem pākšaugiem 2003./2004. tirdzniecības gadā lēcām un aunazirņiem ir EUR 181,00 par hektāru un vīķiem - EUR 163,99 par hektāru.
2. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2003. gada 11. decembrī

Labels: 17
5
6